CELEX: 62022TN0017
Language: ro
Date: 2022-01-08 00:00:00
Title: Cauza T-17/22: Acțiune introdusă la 8 ianuarie 2022 – Tóth/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/53
            
         
      Acțiune introdusă la 8 ianuarie 2022 – Tóth/Comisia
      (Cauza T-17/22)
      (2022/C 84/74)
      Limba de procedură: maghiara
      
         Părțile
      
      
         Reclamant: Bertalan Tóth (Pécs, Ungaria) (reprezentanți: Á. Baratta și B. Czudar, avocați)
      
         Pârâtă: Comisia europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Oficiului European de Luptă Antifraudă (OLAF) de a refuza accesul la documentul intitulat „Rapport final de l’Office européen de lutte anti-fraudă (OLAF) OF/2015/0034/B4 relatif aux activités d’éclairage public de Élios Innovativ Zrt.”, întrucât nu a fost emisă în termenul prevăzut la articolul 8 alineatul (1) din Regulamentul nr. 1049/2001 (1), referitor la cererea de confirmare a accesului formulată de reclamant;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea obligației de motivare
                  
                              —
                           
                           
                              OLAF nu și-a îndeplinit obligația de motivare întrucât a refuzat să acorde accesul la documentul intitulat „Rapport final de l’Office européen de lutte anti-fraudă (OLAF) OF/2015/0034/B4 relatif aux activités d’éclairage public de Élios Innovativ Zrt” fără a motiva în drept acest refuz.
                           
                        
            
                  2.
               
               
                  Al doilea motiv, întemeiat pe nelegalitatea respingerii cererii de acces
                  
                              —
                           
                           
                              OLAF a respins cererea de acces fără a invoca niciuna dintre excepțiile prevăzute la articolul 4 din Regulamentul nr. 1049/2001 care justifică respingerea cererilor de acces.
                           
                        
            
         (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).